**До:** Европейския парламент
(Комисия по петициите)

**Основание:** Чл. 227 ДФЕС

**ПЕТИЦИЯ**

от граждани на град Хасково и областта

**Представляващ вносителите:**
***Катя Максимова Панева***, български гражданин,
*постоянен адрес:* България, Димитровград, ул. Д. Чинтулов 8,
*адрес за кореспонденция:* България, Димитровград, бул. Трети март 2

**Петиция**

от

граждани на град Хасково и областта

*Резюме*: Вече десетилетия жителите на град Хасково и близките села нямат безопасен достъп до качествена питейна вода. Над 70 хиляди жители са принудени да използват за питейни нужди бутилирана вода или да рискуват здравето си, ако използват вода от обществената водоснабдителна мрежа, която не отговаря на стандартите на ЕС поради високо съдържание на уран и висока алфа активност. Решение на проблемите с питейната вода в района не изглежда да може да бъде намерено в обозримо бъдеще.

Проблемите с питейната вода в Хасково и близките села са от десетилетия. Гражданите на Хасково често сме лишени от достъп до вода в домовете си, заради постоянни аварии. А когато вода има, нейното качество е толкова лошо, че изключва използването й за питейни нужди.

Правихме редица опити през годините да привлечем вниманието на отговорните институции и да потърсим решение на проблема, но единственото, което получавахме, бяха напразни обещания. След поредното разочарование за хасковлии, които отново са без питейна вода по домовете си повече от месец, ни остава да се обърнем към Европейския парламент. Надеждата ни е, че за разлика от българските институции, представителите в Европейският парламент осъзнават, че достъпът до качествена вода за питейни нужди през 2021 година в ЕС е наше право, а невъзможността ни да използваме чиста вода в домовете си носи редица негативни последици както за здравето и качеството на живот на гражданите, така и за околната среда.

До 2005 година водата за града се е осигурявала основно от язовир „Тракиец“, построен през 1967 г. Заради завишени нива на манган (в някои случаи над 30 пъти над нормата), отклонения от допустимите норми по отношение на „мътност“ и липса на пречиствателна станция, властите решават да преустановят подаването на вода за питейни нужди от язовира.

От 2005 година Хасково и близките села се захранват основно от градски и крайградски кладенци около Хасково (общо над 30) и кладенци на р. Марица (36 броя) до с. Ябълково. Водата от първите споменати (градските и крайградските кладенци около Хасково) се оказва опасна за здравето на жителите поради друга причина – високо съдържание на уран и алфа активност над допустимите норми.

През октомври 2016 година експерти на Басейнова дирекция откриват по-високо съдържание на уран във водата. Това обаче не е оповестено веднага и става ясно едва през април 2017 година. Със заповед на здравните власти се забранява използването на водата за питейни нужди на над 70 000 жители на Хасково и близките села. Управляващите отпускат близо 2 милиона лева за 8 дублиращи кладенеца и два водопровода, с което проблемът трябва да бъде решен. Още тогава редица експерти бяха скептични към тази идея и твърдяха, че единственото решение е изграждане на пречиствателна станция и захранване с вода от язовир „Тракиец“. След като три години хасковлии чакаме да можем да пием чиста вода, кладенците бяха пуснати и забраната за пиене на водата беше отменена през май 2020 година.

През септември 2021 година, след авария на помпена станция се оказва, че водата отново е със завишени нива на уран и алфа активност. От 22 септември 2021 г. водата на Хасково отново е забранена за пиене и готвене със заповед на здравните власти.

На фона на всичко това в Хасково е и една от най-високите цени на водата в България, а най-вероятно тази цена ще се покачи още, защото има такова предложение в Бизнес плана на водното дружество, което е оператор. Това е така от една страна заради старата и амортизирана водопроводна мрежа и огромните загуби на вода (над 50%), а от друга - защото добиването на вода от кладенците изисква изключително много електроенергия, което допълнително оскъпява услугата. Покачването цените на тока през тази година несъмнено ще окажат влияние и върху цената на водата в района и ще постави под съмнение доколко тя ще бъде социално поносима за потребителите.

И докато стремежът на хартия е за едно по-зелено бъдеще, в което да използваме по-малко енергия и възобновяема такава, да имаме достъп до чиста питейна вода в домовете си и да се радваме на чиста околна среда като цяло, то в Хасково плащаме повече, защото е необходима повече енергия, за да ни се достави вода, която е опасна за нашето здраве.

Единствената ни алтернатива е закупуване ежедневно на бутилирана в пластмасови бутилки вода, която да използваме за пиене и готвене. За съжаление има и затруднени финансово хора, които нямат възможност да правят това ежедневно и поставят здравето си в риск, пиейки водата, която тече от чешмите ни в домовете. Чешмите, които са на територията на града и които биха могли да помагат поне на част от тези хора да имат достъп до чиста питейна вода, също са забранени за използване от 2018 година заради опасно съдържание на колиформи, нитрати и ешерихия коли. И до днес, ноемви 2021 г. в града няма функционираща нито една обществена чешма с чиста и безопасна питейна вода.

Всички тези негативни ефекти върху нашето здраве и качество на живот и върху околната среда като цяло са несъвместими с целите, които европейското законодателство си поставя и по-конкретно с разпоредбите на Директива (ЕС) 2020/2184 на Европейския парламент и на Съвета от 16 декември 2020 година относно качеството на водата, предназначена за консумация от човека; Директива 98/83/ЕО на Съвета от 3 ноември 1998 година относно качеството на водите, предназначени за консумация от човека; Директива 2013/51/Евратом на Съвета от 22 октомври 2013 година за определяне на изисквания за защита на здравето на населението по отношение на радиоактивни вещества във водата, предназначена за консумация от човека. Поради това сме убедени, че в лицето на ЕП ще намерим разбиране и съюзник в борбата ни за правото на чиста вода за пиене. Защото това не трябва да остават само принципи или цели на хартия (принцип № 20 от Европейския стълб на социалните права, в който се посочва, че „всеки има право на достъп до основни услуги с добро качество, включително водоснабдяване“ или цел за устойчиво развитие 6 от целите за устойчиво развитие (ЦУР) от Програмата на Обединените нации до 2030 г. за устойчиво развитие), а реални права на европейските граждани като нас, живущите в област Хасково.

Вносители (три имена и подпис):

1. …………………………………………………………………………………………………………………
2. …………………………………………………………………………………………………………………
3. …………………………………………………………………………………………………………………
4. …………………………………………………………………………………………………………………
5. …………………………………………………………………………………………………………………
6. …………………………………………………………………………………………………………………
7. …………………………………………………………………………………………………………………
8. …………………………………………………………………………………………………………………
9. …………………………………………………………………………………………………………………
10. …………………………………………………………………………………………………………………
11. …………………………………………………………………………………………………………………
12. …………………………………………………………………………………………………………………
13. …………………………………………………………………………………………………………………
14. …………………………………………………………………………………………………………………
15. …………………………………………………………………………………………………………………
16. …………………………………………………………………………………………………………………
17. …………………………………………………………………………………………………………………
18. …………………………………………………………………………………………………………………
19. …………………………………………………………………………………………………………………
20. …………………………………………………………………………………………………………………
21. …………………………………………………………………………………………………………………
22. …………………………………………………………………………………………………………………
23. …………………………………………………………………………………………………………………
24. …………………………………………………………………………………………………………………
25. …………………………………………………………………………………………………………………
26. …………………………………………………………………………………………………………………
27. …………………………………………………………………………………………………………………
28. …………………………………………………………………………………………………………………
29. …………………………………………………………………………………………………………………
30. …………………………………………………………………………………………………………………
31. …………………………………………………………………………………………………………………
32. …………………………………………………………………………………………………………………
33. …………………………………………………………………………………………………………………
34. …………………………………………………………………………………………………………………
35. …………………………………………………………………………………………………………………
36. …………………………………………………………………………………………………………………
37. …………………………………………………………………………………………………………………
38. …………………………………………………………………………………………………………………
39. …………………………………………………………………………………………………………………
40. …………………………………………………………………………………………………………………
41. …………………………………………………………………………………………………………………
42. …………………………………………………………………………………………………………………
43. …………………………………………………………………………………………………………………
44. …………………………………………………………………………………………………………………
45. …………………………………………………………………………………………………………………
46. …………………………………………………………………………………………………………………
47. …………………………………………………………………………………………………………………
48. …………………………………………………………………………………………………………………
49. …………………………………………………………………………………………………………………
50. …………………………………………………………………………………………………………………